***A rendelet-tervezet indokolása***

A rendelet tervezett módosításait, és az egyes bekezdések módosításainak indoklását tartalmazza a HÉSZ módosítás korrektúrázott változata, mely az alátámasztó munkarészekben található, a *www.kecskemet.hu/uploads/TRT2019teljes.zip* tárhelyen.

*Az 1. §-hoz:*

Kiegészítő és újraszabályozó előírások bevezetéséről rendelkezik a szakasz:

* *a telekalakításról, a beépítés feltételeiről és a településrendezési szerződésről szóló szakaszok pontosítása, az egyértelműsítés érdekében,*
* *a fogalmak közé kerül a telekalakítási kötelezettséggel érintett terület, ezek olyan új beépítésre szánt területek, ahol az építési telkek kialakításának feltétele a közterületek teljes szélességben való kialakítása is, illetve a zöldfelület.*
* *bővül a településrendezési szerződés köteles tevékenységek köre.*

*A 2. §-hoz:*

Szövegcserés módosításokról rendelkezik a szakasz. Ezek többnyire a jogszabály értelmezését pontosító módosítások.

*A 3. §-hoz:*

A HÉSZ mellékleteinek és a szabályozási tervlapok módosításáról rendelkezik ez a jogszabályhely.

*A 4. §-hoz:*

Hatályát vesztő rendelkezéseket tartalmaz a szakasz.

*Az 5. §-hoz:*

Hatályba léptető rendelkezést tartalmaz a szakasz. Tekintettel arra, hogy teljes eljárásban történt a jóváhagyást megelőző véleményezés, a Korm. rendelet 43. § (1) bekezdés a) pontja értelmében a rendelet az elfogadást követő 30. napon lép hatályba.